CELEX: 62016CN0190
Language: sk
Date: 2016-04-05 00:00:00
Title: Vec C-190/16: Návrh na začatie prejudiciálneho konania, ktorý podal Bundesarbeitsgericht (Nemecko) 5. apríla 2016 – Werner Fries/Lufthansa CityLine GmbH

20.6.2016   
            
            
               SK
            
            
               Úradný vestník Európskej únie
            
            
               C 222/5
            
         Návrh na začatie prejudiciálneho konania, ktorý podal Bundesarbeitsgericht (Nemecko) 5. apríla 2016 – Werner Fries/Lufthansa CityLine GmbH
   (Vec C-190/16)
   (2016/C 222/06)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesarbeitsgericht
   
      Účastníci konania pred vnútroštátnym súdom
   
   
      Žalobca: Werner Fries
   
      Žalovaná: Lufthansa CityLine GmbH
   
      Prejudiciálne otázky
   
   
               1.
            
            
               Je bod FCL.065 písm. b) prílohy I nariadenia (EÚ) č. 1178/2011 (1) zlučiteľný so zákazom diskriminácie z dôvodu veku podľa článku 21 ods. 1 Charty základných práv Európskej únie (ďalej len „Charta“)?
            
         
               2.
            
            
               Je bod FCL.065 písm. b) prílohy I nariadenia (EÚ) č. 1178/2011 zlučiteľný s článkom 15 ods. 1 Charty, podľa ktorého má každý právo na prácu a vykonávanie slobodne zvoleného alebo prijatého povolania?
            
         
               3.
            
            
               V prípade kladnej odpovede na prvú a druhú prejudiciálnu otázku:
               
                           a)
                        
                        
                           Spadajú pod pojem „obchodná letecká doprava“ v zmysle bodu FCL.065 písm. b), resp. vymedzenia tohto pojmu v bode FCL.010 prílohy I nariadenia (EÚ) č. 1178/2011, aj tzv. prázdne lety v rámci obchodnej prevádzky leteckej spoločnosti, pri ktorých sa neprepravujú ani cestujúci, ani náklad, ani pošta?
                        
                     
                           b)
                        
                        
                           Spadá pod pojem „obchodná letecká doprava“ v zmysle bodu FCL.065 písm. b), resp. vymedzenia tohto pojmu v bode FCL.010 prílohy I nariadenia (EÚ) č. 1178/2011, výcvik a organizovanie skúšok, pri ktorých sa pilot, ktorý má viac ako 65 rokov, zdržiava v pilotnej kabíne lietadla ako nelietajúci člen posádky?
                        
                     
         
      (1)  Nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, s. 1).